
Uznesenie Okresný súd Poprad, samosudca JUDr. Richard Bureš, v trestnej veci obžalovaného A. B. pre prečin sprenevery podľa § 213 ods. 1 Trestného zákona v súbehu s prečinom podvodu podľa § 221 ods. 1 Trestného zákona č. 300/2005 Z. z. v znení neskorších predpisov, na hlavnom pojednávaní 4. marca 2025 takto rozhodol: Podľa § 280 ods. 2 Trestného poriadku skutok obžalovaného A. B., C. B., nar. XX.X.XXXX v Poprade, trvale bytom D., E. F. XXX/XX, G. D., ktorý mal spáchať tak, že dňa 26.6.2023 v meste Poprad. F. XXX/XX, si prisvojil hraciu konzolu XBOX Series X, sériové číslo: 027893203217, spolu s dvoma hrami na hraciu konzolu a to NHL 22 CZ a Assassin´s Creed: Valhalla, ktoré mu boli zverené ako súčasť zariadenia bytu, ktorý mal A. B. ako nájomca bytu v nájme na základe nájomnej zmluvy na krátkodobý nájom bytu medzi prenajímateľom H. D. a A. B. ako nájomcom, podpísanej dňa 15.6.2023 v Poprade, pričom dňa 26.6.2023 A. B. takto zverený XBOX Series X sériové číslo: 027893203217, spolu s dvoma hrami, a to NHL 22 CZ a Assassin´s Creed: Valhalla na základe kúpnej zmluvy číslo SML2313194 podpísanej v Poprade, na Námestí svätého Egídia č. 2390/124, v OC Fórum v predajni Play Go Smart, predal kupujúcemu subjektu spoločnosti ARAŠID spol. s. r. o., IČO: 36 054 241 so sídlom v Banskej Bystrici, Lazovná 69, za sumu 308,- eur, ktorému prehlásil, že je jediným výlučným vlastníkom tovaru a že ho nadobudol v súlade s právnym poriadkom Slovenskej republiky, čím svojím konaním A. B. uviedol spoločnosť ARAŠID spol. s. r. o., IČO: 36 054 241, so sídlom v Banskej Bystrici, Lazovná 69 do omylu a spôsobil poškodenej spoločnosti škodu vo výške 308,- eur a zároveň A. B. svojím konaním spôsobil poškodenému H. D., bytom D., F. XXX/XX škodu vo výške 380,- eur, teda mal si prisvojiť cudziu vec, ktorá mu bola zverená a spôsobiť tak na cudzom majetku škodu malú, a na škodu cudzieho majetku seba obohatiť tým, že uviedol niekoho do omylu, a spôsobiť tak na cudzom majetku malú škodu, čím mal spáchať prečin sprenevery podľa § 213 ods. 1 Trestného zákona v súbehu s prečinom podvodu podľa § 221 ods. 1 Trestného zákona č. 300/2005 Z. z. v znení neskorších predpisov, p o s t u p u j e Okresnému úradu D., odboru všeobecnej vnútornej správy, pretože zistil, že nejde o trestný čin, ale žalovaný skutok by mal iný orgán prejednať ako priestupok. odôvodnenie: Podľa § 176 ods. 3 Trestného poriadku toto uznesenie neobsahuje odôvodnenie, pretože sa po jeho vyhlásení na verejnom zasadnutí prokurátor vzdal práva podať sťažnosť. Poučenie: P o u č e n i e : Proti tomuto uzneseniu môže prokurátor podať sťažnosť, ktorá má odkladný účinok.

